open-index/open-wikipedia-markdown huggingface dataset:
Φραγκίσκος του Πεδεμοντίου

Ο **Φραντς φον Πεδεμόντιο** ήταν ιατρός του 14ου αιώνα.
## Βίος
Έζησε στς αρχές του 14ου αιώνα και ήταν από τη Βερόνα. Υπηρέτησε ως βασιλικός ιατρός στην αυλή του Ροβέρτου των δύο Σικελιών. 
## Συγγράματα
* Supplementum ad Mesuen de Remediis appropriatis
* de Balneis

## Πηγές
* Jakob Christoph Beck: Neu vermehrtes historisches und geographisches allgemeines Lexikon, 1744

Κατηγορία:Ιταλοί ιατροί
Κατηγορία:Ιταλοί του 14ου αιώνα
Πολύειδος (αποσαφήνιση)

Η ονομασία **Πολύειδος** ή **Πολύιδος** μπορεί να αντιστοιχεί στα παρακάτω θέματα:

* Πολύειδος (μυθολογία)
* Πολύιδος (ποιητής), 4ος/3ος αιώνας π.Χ., ποιητής
* Πολύειδος ο Θεσσαλός, 4ος αιώνας π.Χ., μηχανικός
Απολλοφάνης ο Ταρσεύς

Ο **Απολλοφάνης ο Ταρσεύς** ή και **Πάπης** (1ος αιώνας μ.Χ.), ήταν αρχαίος Έλληνας αθλητής με καταγωγή από την Ταρσό, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 216ους (85 μ.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Κιλικία
Κατηγορία:Αρχαίοι ολυμπιονίκες (1ος αιώνας)
Θέων ο Σάμιος

Ο **Θέων ο Σάμιος** (4ος αιώνας π.Χ.) ήταν Έλληνας ζωγράφος με καταγωγή από τη Σάμο ο οποίος εξειδικεύονταν σε αναπαραστάσεις δράσης. Αναφορές για τον Θέωνα γίνονται από τον Ρωμαίο ρήτορα Κοϊντιλιανό (1ος αιώνας μ.Χ.), και γνωστά έργα του υπήρξαν ο ομηρικός Ορέστης, καθώς και η παράσταση ενός στρατιώτη να εφορμά στη μάχη. Ενδεχομένως πρόκειται για το ίδιο άτομο με κάποιον άλλο ζωγράφο ο οποίος ονομάζονταν *Θεωρός*.

## Παραπομπές


Κατηγορία:Αρχαίοι Έλληνες ζωγράφοι
Κατηγορία:Αρχαίοι Σάμιοι
Πολύιδος (ποιητής)

Ο  **Πολυίδος** ή **Πολύειδος** ή **Πολυείδης** (5ος/4ος αιώνας π.Χ.) ήταν Έλληνας διθυραμβικός ποιητής, μουσικός και ζωγράφος, ο οποίος υπήρξε σύγχρονος του Τιμόθεου του Μιλήσιου. Ένας από τους μαθητές του, ο Φιλώτας, κατάφερε να κερδίσει τον Τιμόθεο σε διαγωνισμό. Κατά τον Πλούταρχο, ο Πολύειδος ήταν ανώτερος του Τιμοθέου, ενώ ο Αριστοτέλης τον ονομάζει ως *Σοφιστή* και με παράδειγμα τον μύθο του Ορέστη σχολιάζει την ικανότητα του Πολύειδου στο να μεταφέρει την δράση στους ακροατές με τις μουσικές ερμηνείες του. Άλλη γνωστή σύνθεση του ήταν αυτή του Άτλαντα, όπου ο τιτάνας μετατρέπεται σε πέτρα κατά την συνάντηση του με τον Περσέα ο οποίος του δείχνει την κεφαλή της Μέδουσας. 

## Παραπομπές


Κατηγορία:Αρχαίοι Έλληνες μουσικοί
Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες ζωγράφοι
Gaumont

H **Gaumont Film Company** (γαλλική προφορά: *[[ΔΦΑ|gomɔ̃]]*) (ή απλά **Gaumont**) είναι μία Γαλλική κινηματογραφική εταιρεία, ιδρυθείσα το 1885, από τον Λεόν Γκομόν. Πρόκειται για την πρώτη και τη γηραιότερη κινηματογραφική εταιρεία στον κόσμο. Η εταιρεία κάνει κυρίως παραγωγές, συμπαραγωγές και διανομές ταινιών. Το 2011, το 95% των εσόδων της εταιρείας προήλθε από τμήμα που ασχολείται με τις ταινίες.  Ωστόσο, η εταιρεία έχει αρχίσει την ενασχόλησή της και με την παραγωγή στην τηλεόραση.

## Παραπομπές


## Εξωτερικοί σύνδεσμοι

*

Κατηγορία:Κινηματογραφικά στούντιο
Κατηγορία:Μέσα Μαζικής Ενημέρωσης της Γαλλίας
Κατηγορία:Κινηματογράφος στη Γαλλία
Κατηγορία:Επιχειρήσεις της Γαλλίας
Κατηγορία:Εταιρείες διανομής ταινιών
Ανουβίων ο Αλεξανδρινός

Ο **Ανουβίων ο Αλεξανδρινός** ή και **Φείδος** (2ος αιώνας), ήταν αρχαίος αθλητής με καταγωγή από την Αλεξάνδρεια, ο οποίος αναφέρεται από τον Ευσέβιο της Καισαρείας στο σύγγραμμα του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 240ους (181) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Αρχαίοι Αλεξανδρινοί ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (2ος αιώνας)
Τζάκι Μίτσελ

Η **Βίρνα Βεατρίκη "Τζάκι" Μίτσελ Γκίλμπερτ** (29 Αυγούστου 1913&#x20;– 7 Ιανουαρίου, 1987) ήταν η πρώτη γυναίκα πίτσερ στην ιστορία του επαγγελματικού μπέιζμπολ. Παίζοντας για την ομάδα Chattanooga Lookouts της ερασιτεχνικής Κατηγορίας AA σε ένα φιλικό αγώνα εναντίον των New York Yankees, επικράτησε διαδοχικά των Μπέιμπ Ρουθ και Λου Γκέριγκ.

## Πρώτα χρόνια
Η Τζάκι Μίτσελ γεννήθηκε στις 29 Αυγούστου του 1913 στο Σατανούγκα του Τενεσί, και γονείς της ήταν η Βίρνα Γουόλ και ο δρ. Τζόζεφ Μίτσελ. Έμαθε τα βασικά του παιχνιδιού από τον πατέρα της και από το γείτονά της, τον Dazzy Βανς  ο οποίος αργότερα εισήχθε στο Hall of Fame του μπέιζμπολ.

## Εναντίον των New York Yankees
Ο φιλικός αγώνας μεταξύ New York Yankees και Chattanooga Lookouts ήταν προγραμματισμένος να πραγματοποιηθεί στο Σατανούγκα του Τενεσί την 1η Απριλίου 1931, πλην όμως, λόγω βροχής, αναβλήθηκε για τηνεπόμενη μέρα. Η δεκαεπτάχρονη Μίτσελ μπήκε στον αγώνα στην πρώτη περίοδο, αφότου ο βασικός πίτσερ, Clyde Barfoot, επέτρεψε δύο χτυπήματα, ένα διπλό και ένα μονό. Επόμενοι παίκτες για τους New York Yankees ήταν οι Μπέιμπ Ρουθ και Λου Γκέριγκ. Ο Ρουθ, αφού αστόχησε σε τρεις προσπάθειες, αγριοκοίταξε και επιτέθηκε λεκτικά στο διαιτητή πριν οδηγηθεί στον πάγκο από τους συμπαίκτες τους. Το πλήθος υποστήριξε τη Τζάκι. Σύμφωνα με την τοπική εφημερίδα του Σανατούγκα, ο Μπέιμπ Ρουθ είπε:
"Δεν ξέρω τι θα γίνει αν αρχίσουν να αφήνουν τις γυναίκες να παίζουν  μπέιζμπολ. Φυσικά, ποτέ δεν θα τα καταφέρουν. Γιατί; Επειδή είναι πάρα πολύ λεπτεπίλεπτες. Θα τις σκότωνε να παίζουν κάθε μέρα."
Επόμενος στη σειρά ήταν Λου Γκέριγκ που είχε το παρατσούκλι "Σιδερένιο Άλογο". Ο Γκέρινγκ είχε την ίδια τύχη με τον Ρουθ κι έτσι η Τζάκι Μίτσελ πέρασε στην ιστορία για την επικράτησή της επί δύο εκ των μεγαλύτερων παικτών στην ιστορία του μπέιζμπολ. 

## Μετέπειτα σταδιοδρομία
Η Μίτσελ συνέχισε να αγωνίζεται επαγγελματικά στην ομάδα House of David που αποτελούνταν από άντρες με πολύ μακρυά μαλλιά και γένια.  Αποσύρθηκε το 1937 σε ηλικία 23 ετών, αφού είχε γίνει έξαλλη για την κατάχρηση της ιστορία της – μια φορά της ζητήθηκε να γήπεδο να ρίξει τη μπάλα ενώ ίππευε ένα γαϊδουράκι. 

Η Τζάκι Mitchell πέθανε στο Φορτ Όγλεθορπ της Τζόρτζια, την 7η Ιανουαρίου, 1987, και ετάφη στο κοιμητήριο Forest Hills στην Σανατούγκα.

## Αναφορές


Κατηγορία:Αμερικανοί αθλητές του μπέιζμπολ
Μενεπτόλεμος ο Απολλώνιος

Ο **Μενεπτόλεμος ο Απολλώνιος** (6ος/5ος αιώνας π.Χ.) ήταν αρχαίος Έλληνας αθλητής με καταγωγή από την Απολλωνία των ακτών του Ιονίου πελάγους, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 70ους (500 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι Ηπειρώτες ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Μαροκινές βουλευτικές εκλογές (2007)

**Βουλευτικές εκλογές** διεξήχθησαν στο Μαρόκο στις 7 Σεπτεμβρίου του 2007. Σύμφωνα με υπολογισμούς, η προσέλευση των ψηφοφόρων ήταν μόλις 37%, η χαμηλότερη στη μαροκινή πολιτική ιστορία.  Ο αριθμός των εκλογικών περιφερειών αυξήθηκε από 91 σε 95 προτού διενεργηθούν οι εκλογές. 

Σύμφωνα με πολλούς αναλυτές το εκλογικό σύστημα είναι περίπλοκο, που αποκλείει το ενδεχόμενο αυτοδυναμίας για οποιοδήποτε κόμμα.. Ανεξάρτητα από το αποτέλεσμα, ο Βασιλιάς είναι εκείνος που έχει τη δύναμη και είναι αρχηγός του στρατού. 

## Πλαίσιο
Οι εκλογές ήταν οι πρώτες που είχαν την επίβλεψη διεθνών παρατηρητών. Το κόστος για τη διεξαγωγή τους άγγιξε τα 61 εκατομμύρια δολάρια.

## Αποτελέσματα
Οι κύριοι κερδισμένοι ήταν το φιλοκυβερνητικό και φιλελεύθερο Λαϊκό Κίνημα και η Συνταγματική Ένωση.

:*Βουλή, 7 Σεπτεμβρίου 2007*

## Παραπομπές


2007
Κατηγορία:Εκλογές του 2007
Μαροκινές γενικές εκλογές (2016)

**Γενικές εκλογές** διεξήχθησαν στο Μαρόκο, στις 7 Οκτωβρίου 2016. Το κυβερνών Κόμμα Δικαιοσύνης και Ανάπτυξης παρέμεινε το μεγαλύτερο κόμμα, κερδίζοντας 125 από τις 395 έδρες στη Βουλή των Αντιπροσώπων, μια αύξηση των 18 εδρών σε σύγκριση με τις εκλογές του 2011.

Ο Αμπντελιλά Μπενκιράν επαναδιορίστηκε πρωθυπουργός από τον βασιλιά στις 10 Οκτωβρίου.

## Πλαίσιο
Οι εκλογές ανακοινώθηκαν από την κυβέρνηση του Μαρόκου στα τέλη Ιανουαρίου του 2016. Ήταν οι δεύτερες εκλογές μετά τις συνταγματικές μεταρρυθμίσεις που εισήχθησαν το 2011 από τον βασιλιά Μοχάμετ ΣΤ΄, ως απάντηση στην Αραβική Άνοιξη. Παρά τις μεταρρυθμίσεις, οι περισσότερες εκτελεστικές εξουσίες εξακολουθούν να βρίσκονται στο βασιλιά.

Στις εκλογές του 2011 κέρδισε το Κόμμα Δικαιοσύνης και Ανάπτυξης (PJD), που βρίσκεται στην κυβέρνηση από τότε. Το κόμμα περιγράφεται ως "μετριοπαθές ισλαμιστικό", όμως η κυβέρνηση συνασπισμού συμπεριέλαβε κόμματα με διαφορετικές ιδεολογίες. 

Το μεγαλύτερο αντιπολιτευόμενο κόμμα είναι το Κόμμα της Γνησιότητας και της Νεωτερικότητας (ΡΑΜ), το οποίο περιγράφεται ως φιλομοναρχικό.Τα  PJD και ΡΑΜ ηγήθηκαν μιας "ασυνήθιστα εχθρικής" εκστρατείας. Το μεγαλύτερο ισλαμιστικό κόμμα της αντιπολίτευσης, η Δικαιοσύνη και Πνευματικότητα, καθώς και διάφορες αριστερές οργανώσεις μποϊκοτάρισαν τις εκλογές, διαμαρτυρόμενα για τις σημαντικές εκτελεστικές εξουσίες της μοναρχίας.

## Εκλογικό σύστημα
Οι 395 έδρες στη Βουλή των Αντιπροσώπων εκλέγονται με αναλογική εκπροσώπηση σε δύο επίπεδα: 305 βουλευτές εκλέγονται από 92 πολυεδρικές εκλογικές περιφέρειες, με το εκλογικό όριο να ορίζεται στο 6%, και οι υπόλοιπο 90 να εκλέγονται σε μία ενιαία εθνική εκλογική περιφέρεια με το εκλογικό όριο του 3%. Οι εθνικές έδρες είναι δεσμευμένες, με 60 για τις γυναίκες και 30 για τα άτομα κάτω από την ηλικία των 40.

Με βάση το εκλογικό σύστημα, κανένα κόμμα δεν μπορεί να κερδίσει την πλειοψηφία στο κοινοβούλιο, και τα κόμματα πρέπει να σχηματίσουν μια κυβέρνηση συνασπισμού.

## Αποτελέσματα
Η ψηφοφορία είχε ποσοστό 43% προσέλευσης. Το Κόμμα Δικαιοσύνης και Ανάπτυξης κέρδισε τις περισσότερες ψήφους και 125  από τις 395 έδρες. Το Κόμμα Αυθεντικότητα και Νεωτερικότητα κέρδισε 102 έδρες, και τις υπόλοιπες έδρες μοιράστηκαν τα μικρότερα κόμματα.

## Αναφορές


Κατηγορία:Εκλογές στο Μαρόκο
Κατηγορία:Εκλογές του 2016
Ασώπιχος ο Ορχομένιος

Ο **Ασώπιχος ο Ορχομένιος** (γιος του Κλεόδαμου, 6ος/5ος αιώνας π.Χ.) ήταν αρχαίος Έλληνας αθλητής με καταγωγή από τον Ορχομενό της Βοιωτίας, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 73ους (488 π.Χ.) Ολυμπιακούς αγώνες της αρχαιότητας. Ο Πίνδαρος είχε αφιερώσει τον 14ο από τους επινίκιους ολυμπιακούς ύμνους του στον Ασώπιχο. Προς τιμήν του αθλητή δόθηκε το όνομα του στην τοπική ηλεκτρονική εφημερίδα του Ορχομενού https://asopichos.gr/

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Βοιωτοί ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (5ος αιώνας π.Χ.)
Ρέμμιος Παλαίμων

Ο **Ρέμμιος Παλαίμων** (λατ. *Quintus Remmius Palaemon*) υπήρξε φημισμένος Ρωμαίος γραμματικός (φιλόλογος).

Ήκμασε τον καιρό του Τιβέριου και του Κλαύδιου. 

## Βιογραφία
Γεννήθηκε στη Βιτσέντσα και ήταν γιος σκλάβου. Αρχικά προορίζονταν για το επάγγελμα του υφαντουργού, αλλά σε παιδική ηλικία κατάφερε να μάθει γράμματα, και αργότερα, αφού αφέθηκε ελεύθερος πήγε στη Ρώμη και δίδαξε ο ίδιος. Γενικά αν και ήταν άξιος στα γράμματα, του απαγορεύτηκε να διδάσκει, διότι είχε βίο κολάσιμο και ήταν σπάταλος και ξιπασμένος.

## Συγγράμματα
Λίγα από τα συγγράμματά του σώζονται αποσπασματικά.

## Παραπομπές


Κατηγορία:Ρωμαίοι συγγραφείς
Παλλάδιος

Ο **Παλλάδιος** υπήρξε φιλόσοφος.

Γεννήθηκε στη Μεθώνη. Ο πατέρας του λεγόταν και αυτός Παλλάδιος. Έζησε όταν αυτοκράτορας ήταν ο Μέγας Κωνσταντίνος. Έγραψε αρκετά έργα, μεταξύ των άλλων σύμφωνα με το λεξικό Σουίδα και ένα έργο περί των εορτών των Ρωμαίων.

## Παραπομπές


## Πηγές
* Jakob Christoph Beck: Neu vermehrtes historisches und geographisches allgemeines Lexikon, 1744

Κατηγορία:Βυζαντινοί φιλόσοφοι
Κατηγορία:Βυζαντινοί του 4ου αιώνα
Αλεάρδος του Πεδεμοντίου

Ο **Αλεάρδος του Πεδεμοντίου** (*Aleardus de Pindemontibus*) υπήρξε φημισμένος ιατρός του 15ου αιώνα.

Γεννήθηκε στη Βερόνα και ήταν συγγενής του Φραγκίσκου του Πεδεμοντίου. 
Τα συγγράμματά του τυπώθηαν στη Βενετία το 1553 και μεταξύ άλλων ήταν:
* de Virtute Balneorum Calderianorum
* de Mode bibendi Aquam
* de Diaeta & Abstinentia fumentium balnea

## Εξωτερικοί σύνδεσμοι
*

Κατηγορία:Ιατροί του Μεσαίωνα
Ποσειδωνισμός

Με την ονομασία "**Ποσειδωνισμός**" (εκ του λατινικού "*Neptunismus*") φέρεται μια παλαιότερη θεωρία της γεωλογίας, ήδη παρωχημένη, με βασικό αντικείμενο την ερμηνεία της προέλευσης των πετρωμάτων γενικά.

Σύμφωνα με την θεωρία αυτή, που αναπτύχθηκε περί τα τέλη του 18ου  αιώνα, λαμβάνοντας υπ΄ όψη την έλλειψη ηφαιστειότητας κατά τις αρχαιότερες γεωλογικές εποχές, η γένεση των αρχαίων πετρωμάτων οφειλόταν κυρίως στην επίδραση των υδάτων που κάλυπταν αρχικά όλη την επιφάνεια της Γης, όπου στη συνέχεια αποσύρθηκαν σε μεγάλες κοιλότητες, (σημερινοί ωκεανοί και θάλασσες), που και αυτές δημιουργήθηκαν εκ του βάρους των υπερκειμένων υδάτων μετά την ιζηματοποίηση τμημάτων του φλοιού της Γης.

Η θεωρία αυτή που έλαβε το όνομά της από το όνομα του αρχαίου θεού της θάλασσας Ποσειδώνα, αναπτύχθηκε από τον γεωλόγο ερευνητή και καθηγητή της Φραϊδεμβέργης Αβραάμ Βέρνερ (1749 - 1817). Οι οπαδοί της θεωρίας αυτής που δεν υπήρξαν και λίγοι αποκαλούνταν **Ποσειδωνιστές**.

* Σημειώνεται ότι αντίθετη της θεωρίας αυτής ήταν ο λεγόμενος **[[πλουτωνισμός]]**, που επίσης ως αποκλειστική θεωρία για τη δημιουργία των πετρωμάτων θεωρείται σήμερα παρωχημένη.

## Πηγές
* Μεγάλη Ελληνική Εγκυκλοπαίδεια τόμος Κ΄, σ.596.

Κατηγορία:Γεωλογία
Κατηγορία:Γεωδυναμική
Δημήτριος Τσάφος

Ο **Δημήτριος Τσάφος** (1898 - ;) ήταν υποναύαρχος  του Πολεμικου Ναυτικού.

## Βιογραφικά στοιχεία

Γεννήθηκε στα Φιλιατρά Μεσσηνίας και ήταν γιος του ιατρού και βουλευτή Τριφυλιας Βασιλείου Τσάφου. Ακολούθησε σταδιοδρομία αξιωματικού στο Πολεμικό Ναυτικό φτάνοντας μέχρι τον βαθμό του υποναυάρχου ε.α. Διετέλεσε υπαρχηγός του Γενικού Επιτελείου Ναυτικού, καθηγητής στη Σχολή Ναυτικών Δοκίμων, Υπασπιστης του Γεωργίου Β', έκτακτος τελετάρχης του Βασιλιά Παύλου και του Βασιλιά Κωνσταντίνου Β΄ καθώς και αυλάρχης της Βασίλισσας Άννας Μαρίας.

Χρημάτισε Υπουργός Εμπορικής Ναυτιλίας στις υπηρεσιακές κυβερνήσεις Κιουσόπουλου, Γεωργακόπουλου και Δόβα.

Κατά το χρονικό διάστημα 1957 - 1982 διετέλεσε πρόεδρος του Ναυτικού Ομίλου Ελλάδος. 

## Πηγές


Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Εμπορικής Ναυτιλίας
Ονοράτιος της Σαβοΐας

Ο **Ονοράτιος** (4 Ιουνίου 1511 - 20 Σεπτεμβρίου 1580) από τον Οίκο της Σαβοΐας ήταν μαρκήσιος του Βιλάρ και κόμης του Ταντ. Ήταν στρατηγός και ναύαρχος της Γαλλίας.

## Βιογραφία
Ήταν γιος του Ρενέ της Σαβοΐας και της Άννας Λάσκαρις, κόμισσας του Ταντ και του Βιλάρ, κόρης του Ζαν-Αντουάν Β΄ ντε Λάσκαρις, κόμη του Ταντ και της Βεντιμίλια, κυρίου του Μάρο, Πρέλα και Μαντόν.

Συνόδευσε τον Ερρίκο Β΄ της Γαλλίας το 1552 στο ταξίδι του στη Λωρραίνη. Το επόμενο έτος απάλλαξε την πόλη του Εντέν από την πολιορκία του πρίγκιπα του Πεδεμοντίου. Αν και το 1557 πληγώθηκε στη μάχη του Σαιν-Καντέν, μπόρεσε να ελευθερώσει την πόλη Κορμπί από την πολιορκία των Ισπανών. Ακολούθησε τον γιο του Ερρίκου Β΄, Κάρολο Θ΄ στη μεγάλη περιοδεία του στη Γαλλία. Συνέβαλε στη Συνέλευση των Μεγάλων της Γαλλίας που έγινε το 1567 στο Μουλέν. Πολέμησε με ζήλο εναντίον των Ουγενότων στις μάχες του Σαιν-Ντενί και του Μονκοντούρ. 

Το 1565 η κομητεία του Βιλλάρ αναβαθμίστηκε σε μαρκιωνία, υποτελή στο δουκάτο της Σαβοΐας. Το 1570 ορίστηκε υποδιοικητής της Γκυγιέν, όπου αντιπροσώπευσε τους Ουγενότους το 1573. Ο βασιλιάς του απένειμε τον τίτλο του αρχιστράτηγου της Γαλλίας το 1571 και του ναυάρχου της Γαλλίας και της Ανατολικής Μεσογείου το 1572. Απολύθηκε από ναύαρχος το 1578 επειδή ο γαμπρός του Κάρολος Α΄, δούκας του Μαγιέν έπεσε σε δυσμένεια. Το 1579 τιμήθηκε ως ιππότης του Τάγματος του Αγ. Πνεύματος.

Απεβίωσε το 1580 στο Λε Γκραν-Πρεσινύ.

## Οικογένεια
Το 1540 νυμφεύτηκε την Ιωάννα Φραγκίσκη των Φουά, υποκόμισσα του Καστιγιόν και είχε ένα τέκνο:
*Ερριέττα, απεβ. 1611, παντρεύτηκε τον Κάρολο Α΄ από τον Οίκο της Λωρραίνης, δούκα του Μαγιέν.

## Πρόγονοι



## Αναφορές


## Εξωτερικοί σύνδεσμοι
*saint-esprit 
* TO&C

Κατηγορία:Οίκος της Σαβοΐας
Σχέσεις Ελλάδας-Κίνας

[thumb|100px|Έλληνας στρατιώτης, δεύτερος η τρίτος  αιώνας, σήμερα στο [Μουσείο του Σιντσιάνγκ στο Ουρούμτσι]]
Οι **σχέσεις Κίνας και Ελλάδας** αναφέρονται στις διμερείς σχέσεις μεταξύ της Λαϊκής Δημοκρατίας της Κίνας και της Ελληνικής Δημοκρατίας. Η Ελλάδα και η Κίνα έχουν έναν εξίσου ιστορικό πολιτισμό, π.χ. η κινεζική και η ελληνική γραφή χρονολογούνται στην ίδια εποχή, όπως και η φιλοσοφία των δυο πολιτισμών. Σε επαφή ήρθαν οι δυο πολιτισμοί επί Μεγάλου Αλεξάνδρουο οποίος κατέκτησε τη σημερινή δυτική Κίνα. Για αυτόν τον λόγο η κινεζική γλώσσα είναι από τις ελάχιστες που το όνομα της Ελλάδος προέρχεται από την Ελληνική *Ελλάς*: *Σιλά* (κινέζικα: 希臘). Ο ιστορικός όρος Ντα Γιουέν, (大宛) δηλαδή *οι μεγάλοι [[Ίωνες]]* χρησιμοποιούνταν στην αρχαιότητα για το Ελληνικό βασίλειο της Βακτριανής, που επί δύο περίπου αιώνες ανέπτυξε εμπόριο με την Ινδία και την Κίνα.

Ένας από τους πιο δραστήριους φιλόλογους ήταν ο Λούο Νιάν Σενγκ, μεταφράζοντας σχεδόν όλα τα σημαντικά έργα της Αρχαίας Ελληνικής γλώσσας στα Κινεζικά. Ο καθηγητής Τσεν Μινχουά έχει γράψει 20 βιβλία για την αρχαία Ελλάδα και θεωρείται ένας από τους μεγαλύτερους γνώστες της αρχαίας Ελληνικής λογοτεχνίας. Το 2000 εγκαινιάσθηκε Κέντρο Ελληνικών Σπουδών στο Πανεπιστήμιο του Πεκίνου, ενώ επανεργοποιήθηκε η Έδρα Νεοελληνικής Γλώσσας στο Πανεπιστήμιο της Σαγκάης.

To 1955, η Μπεάτα Κιτσίκη, ἰδρυσε στην Αθήνα, με την βοήθεια του συζύγου της, καθηγητή Πολυτεχνείου και βουλευτή της ΕΔΑ, Νίκου Κιτσίκη, τον Ελληνοκινεζικό Σύνδεσμο που σηματοδότησε την απαρχή των ημιεπίσημων σχέσεων της Ελλάδας με την Λαϊκή Κίνα.

To 1972 οι δύο χώρες συνήψαν επίσημες διπλωματικές σχέσεις.

Η κινεζική ναυτιλιακή εταιρία COSCO που λειτουργεί πολλά πλοία υπό Ελληνική σημαία (εκ των οποίων ένα φέρει το όνομα *COSCO Hellas*) κατά την διάρκεια της κρίσης του 2009-2010 ξεκίνησε επενδύσεις στην υποδομή της Ελλάδας. Στόχος της είναι η ανάπτυξη του λιμανιού του Πειραιά ως κέντρο διανομής προϊόντων για όλη την ανατολική Ευρώπη.

## Παραπομπές


## Βιβλιογραφία
*Δημήτρης Κιτσίκης - Συγκριτική Ιστορία Ελλάδος-Κίνας. Από την Αρχαιότητα μέχρι σήμερα. Αθήνα, Ηρόδοτος, 2007, 346 σελίδες, ISBN 9608256658

Ελλαδα
Κινα
Ρενέ της Σαβοΐας

Ο **Ρενέ** (1473 – 31 Μαρτίου 1525) από τον Οίκο της Σαβοΐας ήταν κόμης του Βιλάρ και του Τέντε.

## Βιογραφία
Ήταν νόθος γιος του Φιλίππου Β΄ δούκα της Σαβοΐας από τη σχέση του με την Λιμπέρα Πορτονέρι. Ο ετεροθαλής αδελφός του Φιλιβέρτος Β΄ τον νομιμοποίησε.

Όταν ήταν κυβερνήτης της Νίκαιας, νυμφεύτηκε την Άννα Λάσκαρις· στο γαμήλιο συμβόλαιο ο πατέρας της θα έδινε τις περισσότερες εκτάσεις του και ο Ρενέ θα έπαιρνε το όνομα και τον θυρεό του. Ο Φιλιβέρτος Β΄ νυμφεύτηκε την Μαργαρίτα των Αψβούργων, που μισούσε τον Ρενέ και κατάφερε να ανακαλέσει ο σύζυγός της τη νομιμοποίηση. Έτσι ο Ρενέ έχασε τα φέουδά του στο Πεδεμόντιο. Το 1509 απεβίωσε ο πατέρας της και οι υποτελείς του στην Προβηγκία και στη Γένοβα απέτισαν φόρο τιμής στην Άννα και τον σύζυγό της. Το 1504 απεβίωσε ο Φιλιβέρτος Β΄ και τον διαδέχθηκε ο επόμενος αδελφός του Κάρολος Γ΄. Το 1515 έγινε βασιλιάς της Γαλλίας ο ανιψιός του Ρενέ, ο Φραγκίσκος Α΄, ο οποίος τον έκανε κυβερνήτη και στρατηγό της Προβηγκίας και το 1519 Μεγάλο Κύριο του Βασιλικού Ανακτόρου. 

Το 1519-20 έφτιαξε μία μεγάλη νάβα με το όνομα *Σαιντ Μαρί ντε Μποναβεντούρ*, που την έκανε ναυαρχίδα. Το πλοίο υπεράσπισε τους Ιωαννίτες ιππότες στη Μάλτα από επίθεση των Τούρκων· όμως ο ναύαρχος Κριστόφ ντε Κανοΐ σκοτώθηκε στη Βηρυττό. Το πλοίο επέστρεψε το επόμενο έτος στη Μασσαλία. Το 1522 το πλοίο υπερασπίστηκε τη Γένοβα με πλοίαρχο τον Ρενέ. Επίσης το 1524, όταν ο Κάρολος Γ΄ της Βουρβόνης πολιορκούσε τη Μασσαλία, το πλοίο υπερασπίστηκε και ανεφοδίασε την πόλη. Τελικά ο Ρενέ ενοικίασε το πλοίο στον Φραγκίσκο Α΄ για 1.500 εκιού το μήνα, για δέκα μήνες.

Απεβίωσε στην Παβία το 1525. Το επόμενο έτος ο Φραγκίσκος Α΄ αγόρασε το πλοίο από τη χήρα του Άννα Λάσκαρις.

## Οικογένεια
Το 1501 νυμφεύτηκε στο Τέντε την Άννα Λάσκαρις κόμισσα του Τέντε, μαρκησία του Μάρρο, κυρία του Πρέλα, του Βιλλενέβ και του Μεντόν, κόρη του Ζαν-Αντουάν Β΄ ντε Λάσκαρις-Βεντιμίλια, κόμη του Τέντε και είχε τέκνα:
* Κλαύδιος/Κλωντ 1507-1566, νυμφεύτηκε τη Μαρί ντε Σαμπανέ ντε λα Παλίς.
* Μαγδαληνή/Μαντλέν π. 1510 - π. 1586, παντρεύτηκε τον κοντόσταυλο Αν του Μονμορανσύ.
* Μαργαρίτα, απεβ. 1591, παντρεύτηκε τον Αντουάν ντε Λουξεμπούργκ κόμη του Μπριέν.
* Ονοράτιος 1511-1580, μαρκήσιος του Βιλλάρ και κόμης του Τέντε.
* Ισαβέλλα/Ιζαμπέλ, παντρεύτηκε τον Ρενέ του Μπαταρναί, κόμη του Μπουσάζ.

## Πρόγονοι



## Αναφορές και υποσημειώσεις


## Εξωτερικοί σύνδεσμοι
* Genealogy of the House of Savoie-Tende

Κατηγορία:Οίκος της Σαβοΐας
Εαρινό πρωτάθλημα αντισφαίρισης

Το **Εαρινό πρωτάθλημα αντισφαίρισης** ή **Πρωτάθλημα αντισφαίρισης Πανελληνίου Γ.Σ.** ήταν τουρνουά αντισφαίρισης ένα από τα πέντε μεγάλα τουρνουά που αποτελούσαν την αγωνιστική περίοδο στην Ελλάδα. Διοργανωνόταν από τον Πανελλήνιο Γυμναστικό Σύλλογο στα ασκητήρια του. Ήταν το τουρνουά που άνοιγε την αγωνιστική περίοδο, στην πορεία κάποιες διοργανώσεις ήταν διεθνές. Διοργανωνόταν πάντα την Άνοιξη και συνήθως τον Μάρτιο γι' αυτό  λεγόταν Εαρινό και ξεκίνησε το 1933. Την πρώτη χρονιά που διοργανώθηκε έγινε μόνο στο μονό αντρών. Από το 1933 έως το 1936 λεγόταν *Κύπελλο Καπλάνογλου* κι έκτοτε *Εαρινό πρωτάθλημα*. Είχαν δικαίωμα συμμετοχής αντισφαιριστές που ήταν εγγεγραμμένοι στα μητρώα του ΣΕΓΑΣ. Το 1992 σπόνσορας του τουρνουά έγινε η εταιρεία "Lipton ice tea" , ενώ η διοργάνωση μεταφέρθηκε στο ΟΑΚΑ και στα χωμάτινα γήπεδα αντισφαίρισης του Εθνικού κέντρου αντισφαίρισης.

## Πρωταθλητές απλό αντρών

## Πρωταθλητές απλό γυναικών

## Πρωταθλητές διπλό αντρών

## Πρωταθλητές διπλό μεικτό

## Παραπομπές


## Πηγές
* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1

Κατηγορία:Διοργανώσεις αντισφαίρισης στην Ελλάδα
Κατηγορία:Πανελλήνιος Γ.Σ.
Λούσι Μανχάιμ

Η **Λούσι Μανχάιμ** (γερμανικά: *Lucie Mannheim*, 30 Απριλίου 1899 - 28 Ιουλίου 1976) ήταν Γερμανίδα ηθοποιός του κινηματογράφου και του θεάτρου και τραγουδίστρια. Ξεκίνησε την καριέρα της αρχικά στο θέατρο και στο τραγούδι. Μάλιστα, ο συνθέτης Βάλτερ Γκέτσε, είχε γράψει μία οπερέτα, αποκλειστικά για αυτή. Το 1923, ξεκίνησε, παράλληλα, και την καριέρα της στον κινηματογράφο. Το 1963, τιμήθηκε από τη Δυτική Γερμανία, με το μετάλλιο *Verdienstorden der Bundesrepublik Deutschland*.

Το 1933, καθότι Εβραία, αναγκάστηκε να σταματήσει την καριέρα της στον κινηματογράφο, ενώ και το συμβόλαιο της στο Κρατικό Θέατρο, ακυρώθηκε. Έτσι, μετανάστευσε αρχικά στην Τσεχοσλοβακία και αργότερα στη Μεγάλη Βρετανία, όπου και συνέχισε την καριέρα της στον κινηματογράφο, με πιο αξιομνημόνευτο ρόλο, αυτόν στην ταινία του Άλφρεντ Χίτσκοκ, *[[Τα 39 Σκαλοπάτια (ταινία, 1935)|Τα 19 Σκαλοπάτια]]* (1939). Κατά την περίοδο του Δευτέρου Παγκοσμίου Πολέμου συμμετείχε σε αρκετά αντι-ναζιστικά και αντι-χιτλερικά.

## Παραπομπές


## Εξωτερικοί σύνδεσμοι
*
* 
*

Κατηγορία:Γερμανίδες ηθοποιοί βωβών ταινιών
Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί θεάτρου
Κατηγορία:Γερμανίδες τραγουδίστριες
Κατηγορία:Γυναίκες στον Β' Παγκόσμιο Πόλεμο
Γκόντφρι Τερλ

Ο **Σερ Γκόντφρι Σέιμουρ Τερλ** (αγγλικά: *Godfrey Seymour Tearle*, 12 Οκτωβρίου 1884 - 9 Ιουνίου 1953) ήταν Βρετανός ηθοποιός του κινηματογράφου και της τηλεόρασης, ο οποίος συμμετείχε τόσο σε βρετανικές ταινίες όσο και σε αμερικανικές. Συνήθιζε να υποδύεται τον Βρετανό τζέντλεμαν. Το 1893, έκανε το ντεμπούτο του στο θέατρο, σε νεαρή ηλικία, σε παράσταση του πατέρα του, ενώ το 1908, πραγματοποίησε και την πρώτη του κινηματογραφική εμφάνιση στην ταινία *Ρωμαίος και Ιουλιέτα*.

Το 1915, διακόπηκε η καριέρα του στο θέατρο κι εντάχτηκε στον στρατό, έως τότε είχε μετατραπεί σε έναν σαιξπηρικό ηθοποιό. Το 1919, έκανε και το ντεμπούτο του στο Μπρόντγουεϊ. Το 1935, πραγματοποίησε έναν από τους πιο γνωστούς του ρόλους στον κινηματογράφο, στην ταινία του Άλφρεντ Χίτσκοκ, *[[Τα 39 Σκαλοπάτια (ταινία, 1935)|Τα 39 Σκαλοπάτια]]*. Το 1951, τιμήθηκε με τον τίτλο του Sir, για την προσφορά του στο θέατρο.

## Παραπομπές


## Εξωτερικοί σύνδεσμοι
* 
* 

Κατηγορία:Ηθοποιοί θεάτρου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Θεοδωρακόπουλος

Το ελληνικό επώνυμο **Θεοδωρακόπουλος** μπορεί να αναφέρεται σε κάποιο από τα παρακάτω πρόσωπα:

* Γιώργος Θεοδωρακόπουλος (γενν. 1944), αθλητής της υδατοσφαιρίσεως
* Θωμάς Θεοδωρακόπουλος, αγωνιστής στην Επανάσταση του 1821
* Ιωάννης Θεοδωρακόπουλος (1900-1981), φιλόσοφος, καθηγητής πανεπιστημίου και ακαδημαϊκός
* Λουκάς Θεοδωρακόπουλος (1925-2013), ποιητής και μεταφραστής
VV Κηφέως

Ο **VV Κηφέως**, γνωστός και ως **HD 208816**, είναι δι' εκλείψεων μεταβλητός αστέρας που βρίσκεται στον αστερισμό του Κηφέως, περίπου 5.000 έτη φωτός μακριά από τη Γη. Πρόκειται για ένα δυαδικό σύστημα αστέρα. Ο πρωταρχικός αστέρας είναι ένας κόκκινος υπεργίγαντας και αναγνωρίζεται σήμερα ως ένα από τα μεγαλύτερο αστέρια στον Γαλαξία, καθώς είναι 1050 φορές και πλέον μεγαλύτερος από τον Ήλιο, ή ακόμα και 1900 φορές μεγαλύτερος σύμφωνα με ορισμένες εκτιμήσεις. Έχει φωτεινότητα 200.000 φορές μεγαλύτερη από αυτή του Ήλιου. Το δευτερεύον αστέρι είναι ένας κυανός γίγαντας που είναι περίπου 13 φορές μεγαλύτερος από τον Ήλιο. Ο VV Κηφέως είναι το δυαδικό σύστημα με την δεύτερη μεγαλύτερη γνωστή περίοδο.

## Δείτε επίσης
* Κατάλογος αστέρων του Κηφέως

## Παραπομπές


Κατηγορία:Αντικείμενα 2MASS
Κατηγορία:Αστέρες κύριας ακολουθίας τύπου B
Κατηγορία:Διπλοί αστέρες
Κατηγορία:Κηφεύς
Κατηγορία:Μεταβλητοί δι' εκλείψεων αστέρες
Κατηγορία:Υπεργίγαντες αστέρες τύπου M
Μπιριντσί Ιπέκ

Το **Μπιριντσί Ιπέκ** (επίσης, **Ιπέκ-1**, αζερικά: *Birinci İpək*) είναι ένα χωριό της επαρχίας Λατσίν του Αζερμπαϊτζάν. Βρίσκεται στο βορειοδυτικό μέρος της χώρας.

## Παραπομπές

* 

Συντεταγμένες: [//tools.wmflabs.org/geohack/geohack.php?pagename=%CE%9C%CF%80%CE%B9%CF%81%CE%B9%CE%BD%CF%84%CF%83%CE%AF_%CE%99%CF%80%CE%AD%CE%BA&language=el&params=39_45_N_46_32_E_region:AZ_type:city_source:GNS-enwiki 39°45′N 46°32′E&#xFEFF; / &#xFEFF;39.750°N 46.533°E&#xFEFF; / 39.750; 46.533]

Κατηγορία:Κατοικημένες περιοχές στην Επαρχία Λατσίν
Κισλάκ

Το **όνομα Κισλάκ **ή **Κισλάγκ **ή **Κυσλάκ **ή **Γκισλάγκ **ή **Γκσλάγκ **μπορεί να αναφέρεται:
* Ζντάνοφ (Λόρι), Αρμενία
* Κισλακαμπάς, Αζερμπαϊτζάν
* Κισλάκ (Τζαμπραγίλ), Αζερμπαϊτζάν
* Κισλάκ (Χοτζάλι), Αζερμπαϊτζάν
* Κισλάκ (Λατσίν, αποσαφήνιση), διάφορα χωριά στην επαρχία Λατσίν του Αζερμπαϊτζάν
** Κισλάκ (39° 36' Β 46° 43' Α, Λατσίν) Αζερμπαϊτζάν
** Κισλάκ (39° 39' Β 46° 26' Α, Λατσίν), Αζερμπαϊτζάν
* Κισλάκ (Λερίκ, αποσαφήνιση), διάφορα χωριά στην επαρχία Λερίκ του Αζερμπαϊτζάν
** **Κισλάκ** (Ασάγκι Αμπουρντερέ), Αζερμπαϊτζάν
** **Κισλάκ** (Βιτζακέρ), Αζερμπαϊτζάν
** **Κισλάκ** (Ζεριγκιουμάτσο), Αζερμπαϊτζάν
* Ασάγκι Κισλάκ, Αζερμπαϊτζάν
* Κυσλάκ, Αζερμπαϊτζάν
* Ρουτσούκ, Αζερμπαϊτζάν
* Σιχακεράν, Αζερμπαϊτζάν
* Ουταλγκί, Αζερμπαϊτζάν
* Γιουχάρι Κισλάκ, Αζερμπαϊτζάν
* Χιρτ, Αζερμπαϊτζάν

## Δείτε επίσης
* Κεσλάκ (αποσαφήνιση)
Λάχων ο Κέος

Ο **Λάχων ο Κέος** (γιος του Αριστομένη, 5ος αιώνας π.Χ.) ήταν αρχαίος Έλληνας αθλητής με καταγωγή από την Κέα, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 82ους (452 π.Χ.) ολυμπιακούς αγώνες της αρχαιότητας. Ο ποιητής Βακχυλίδης, ο οποίος έζησε την ίδια εποχή και κατάγονταν και ο ίδιος από την Κέα, αφιέρωσε τον 6ο από τους επινίκιους ύμνους του στον Λάχωνα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (5ος αιώνας π.Χ.)
Λαχαρίδας (ολυμπιονίκης)

Ο **Λαχαρίδας** (5ος αιώνας π.Χ.) ήταν αρχαίος Έλληνας αθλητής με καταγωγή από άγνωστη πόλη, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 83ους (448 π.Χ.) ολυμπιακούς αγώνες της αρχαιότητας. Το μοναδικό γνωστό στοιχείο την πόλη καταγωγής του είναι ότι αρχίζει από *Λ*.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (5ος αιώνας π.Χ.)
Επιχάρης ο Αθηναίος

Ο **Επιχάρης ο Αθηναίος** (5ος/4ος αιώνας π.Χ.) ήταν αρχαίος Έλληνας αθλητής με καταγωγή από την Αθήνα, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 96ους (396 π.Χ.) ολυμπιακούς αγώνες της αρχαιότητας. Θείος του υπήρξε ο πολιτικός των Αθηνών με την ονομασία *Αριστοκράτης*, ο οποίος είχε καταδικαστεί σε θάνατο μετά την ναυμαχία των Αργινουσών.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (4ος αιώνας π.Χ.)
Λυκίνος ο Ηραίος

Ο **Λυκίνος ο Ηραίος** (4ος αιώνας π.Χ.) ήταν αρχαίος Έλληνας αθλητής με καταγωγή από την Ηραία Αρκαδίας, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 99ους (384 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Συκιώνιου γλύπτη Κλέωνα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (4ος αιώνας π.Χ.)
Δαμίσκος ο Μεσσήνιος

Ο **Δαμίσκος ο Μεσσήνιος** (4ος αιώνας π.Χ.) ήταν αρχαίος Έλληνας αθλητής με καταγωγή από τη Μεσσηνία, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 103ους ολυμπιακούς αγώνες της αρχαιότητας (368 π.Χ.). Αργότερα υπήρξε νικητής στο αγώνισμα του πεντάθλου στα Νέμεα και τα Ίσθμια.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (4ος αιώνας π.Χ.)
Ηρόδοτος ο Κλαζομένιος

Ο **Ηρόδοτος ο Κλαζομένιος** (4ος/3ος αιώνας π.Χ.) ήταν αρχαίος Έλληνας αθλητής με καταγωγή από τις Κλαζομενές, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 122ους (292 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία είχε ανεγερθεί με έξοδα από την πόλη των Κλαζομενών, καθώς ο Ηρόδοτος υπήρξε ο πρώτος ολυμπιονίκης από την πόλη αυτή, και ιστορικά ο μοναδικός.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου παίδων
Ευδοκία Ιγγερίνα

Η **Ευδοκία Ιγγερίνα** (840 – 882) ήταν σύζυγος του αυτοκράτορα των Βυζαντινών Βασιλείου Α΄, ερωμένη του προκατόχου του Μιχαήλ Γ΄ και μητέρα των αυτοκρατόρων Λέοντα ΣΤ΄ και Αλέξανδρου και του Στέφανου Α΄ Πατριάρχη της Κωνσταντινούπολης.

## Οικογένεια
Η Ευδοκία ήταν κόρη του Ιγγερινού, που ήταν στη φρουρά των Βαράγγων στην υπηρεσία του αυτοκράτορα. Η μητέρα της ήταν κόρη του Μαρτινάκιου, 5ου απογόνου τού Ανδρέα μικρανιψιού του Ηρακλείου και είχε μακρινή σχέση με την αυτοκρατορική οικογένεια.

## Ζωή
Επειδή η οικογένειά της ήταν εικονομαχική, η αυτοκράτειρα Θεοδώρα την αποδοκίμαζε σθεναρά. Περίπου το 855 η Ευδοκία έγινε η ερωμένη του γιου της Θεοδώρας, Μιχαήλ Γ΄, ο οποίος έτσι επιβαρύνθηκε με την οργή της μητέρας του και του ισχυρού υπουργού Θεόκτιστου. Ανίκανος να διακινδυνεύσει ένα μεγάλο σκάνδαλο, ο Μιχαήλ άφησε τον Ευδοκία και την πάντρεψε με τον φίλο του Βασίλειο, αλλά συνέχισε τη σχέση του μαζί της. Ο Βασίλειος αντισταθμίστηκε με την αδελφή του αυτοκράτορα Θέκλα ως δικιά του ερωμένη.  

Η Ευδοκία γέννησε ένα γιο, τον Λέοντα, τον Σεπτέμβριο του 866 και έναν άλλον, τον Στέφανο, τον Νοέμβριο του 867. Ήταν επίσημα παιδιά του Βασιλείου, αλλά αμφισβητήθηκε η πατρότητά τους, προφανώς, ακόμη και από τον ίδιο τον Βασίλειο. Η παράξενη προώθηση του Βασιλείου ως συν-αυτοκράτορα (Μάιος 867) δανείζει κάποια υποστήριξη στην πιθανότητα, ότι τουλάχιστον ο Λέων ήταν πραγματικά νόθος γιος του Μιχαήλ Γ΄. Η καταγωγή των νεότερων παιδιών της Ευδοκίας δεν αποτελεί αντικείμενο της διαφοράς, αφού ο Μιχαήλ Γ΄ δολοφονήθηκε το Σεπτέμβριο του 867. Για μια δεκαετία ενώ βασίλευε ο Βασίλειος, η Ευδοκία ενεπλάκη με άλλον άνδρα, τον οποίο ο αυτοκράτορας διέταξε να καρεί μοναχός. Το 882, επέλεξε τη Θεοφανώ ως σύζυγο για το γιο της Λέοντα και πέθανε λίγο αργότερα.

## Οικογένεια
Η Ευδοκία και ο Βασίλειος είχαν επισήμως έξι γνωστά παιδιά: τον Συμπάτιο (865 - 3 Σεπτεμβρίου 879), που μετονομάστηκε σε Κωνσταντίνος, συναυτοκράτορα του Βασίλειου έως τον θάνατό του, που είχε αρραβωνιαστεί την Ερμενγάρδη της Ιταλίας· τον Λέοντα, που μπορεί να ήταν γιος του Μιχαήλ Γ΄· τον Πατριάρχη Στέφανο Α΄ που επίσης μπορεί να ήταν γιος του Μιχαήλ Γ΄· τον Αλέξανδρο· την Άννα, την Ελένη και τη Μαρία, που στάλθηκαν καλόγριες στο μοναστήρι της Αγίας Ευφημίας.

## Παραπομπές


## Πηγές
* http://www.geni.com/people/Eudokia-Ingerina-Byzantine-Empress/6000000008395084275&prev=search

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 9ου αιώνα
Κατηγορία:Βασιλικές ερωμένες
Εμαυτίων ο Αρκάς

Ο **Εμαυτίων ο Αρκάς** ή και **Ενατίων** (3ος αιώνας π.Χ.) ήταν αρχαίος Έλληνας αθλητής με καταγωγή από την Θέλπουσα στην Αρκαδία, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 138ους (228 π.Χ.) ολυμπιακούς αγώνες της αρχαιότητας. Βάσει της επιγραφής του ανδριάντα του στην Ολυμπία προσδιοριζόταν ως *Αρκάς* βάσει της ευρύτερης περιοχής αντί ως *Θελπούσιος* βάσει της πόλης καταγωγής του, η πόλη καταγωγής του ωστόσο επιβεβαιώνεται από άλλη επιγραφή στην οποία αναφέρεται πως υπήρξε ολυμπιονίκης.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (3ος αιώνας π.Χ.)
Ερνάνι Αζεβέντο Ζούνιορ

Ο **Ερνάνι Αζεβέντο Ζούνιορ** (Πορτογαλική γλώσσα: **Hernani Azevedo Júnior**), γεννημένος στις 27 Μαρτίου 1994, γνωστός ως **Ερνάνι**, είναι Βραζιλιάνος μέσος που αγωνίζεται στη Ζενίτ Αγίας Πετρούπολης.

## Καριέρα σε συλλόγους

Γεννήθηκε στο Σάο Γκονθάλο ντο Σαπουκάι, στο Μίνας Γκεράις. Αποφοίτησε από τις ακαδημίες της Ατλέτικο Παραναένσε. Έκανε το ντεμπούτο του στις ανδρικές ομάδες στο Πρωτάθλημα Παραναένσε 2013.

Στις 22 Αυγούστου 2013 δόθηκε ως δανεικός στη Ζοϊνβίλε (ομάδα της Β' Κατηγορίας) μέχρι τον Δεκέμβριο. Έκανε το επαγγελματικό του ντεμπούτο στις 3 Σεπτεμβρίου, ως αλλαγή στο δεύτερο ημίχρονο στον αγώνα με τη Σεαρά Σπόρτιγνκ Κλαμπ που έληξε ισόπαλος με σκορ 1–1.

Επέστρεψε στην Ατλέτικο τον Ιανουάριο του 2014 και έκανε το ντεμπούτο του στο πρωτάθλημα Βραζιλίας στις 10 Σεπτεμβρίου, αντικαθιστώντας τον Μάρκος Γκιλέρμε στον αγώνα απέναντι στην Γκρέμιο που έληξε με ήττα της Ατλέτικο με σκορ 1–0. Τέσσερις μέρες αργότερα ξεκίνησε για πρώτη φορά ως βασικός, στον αγώνα με τη Βιτόρια που έληξε με σκορ 2–0 υπέρ της Ατλέτικο.

### Ζενίτ Αγίας Πετρούπολης

Στις 16 Δεκεμβρίου 2016 υπέγραψε πενταετής συμφωνία με τον ρωσικό σύλλογο Ζενίτ Αγίας Πετρούπολης.

## Διακρίσεις

;Ατλέτικο Παραναένσε
* Πρωτάθλημα της Παρανά: 2016

;Εθνική Βραζιλίας Κ-17
* Πρωτάθλημα Ποδοσφαίρου Νοτίας Αμερικής Κ-17: 2011

## Παραπομπές



## Εξωτερικοί σύνδεσμοι

*

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας Κ17
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Ατλέτικο Παραναένσε
Κατηγορία:Ποδοσφαιριστές Ζοϊνβίλε Εσπόρτε Κλούμπε
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Λιγκ 1
Σώδαμος ο Άσσιος

Ο **Σώδαμος ο Άσσιος** (3ος αιώνας π.Χ.) ήταν αρχαίος Έλληνας αθλητής με καταγωγή από την Άσσο στην Μικρά Ασία, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 144ους (204 π.Χ.) ολυμπιακούς αγώνες της αρχαιότητας. Ο Παυσανίας τον αναφέρει ως τον πρώτο των Αιολών της περιοχής αυτής.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες από την Αιολίδα
Κατηγορία:Αρχαίοι ολυμπιονίκες (3ος αιώνας π.Χ.)
Επαίνετος ο Αργείος

Ο **Επαίνετος ο Αργείος** (1ος αιώνας π.Χ.) ήταν αρχαίος Έλληνας αθλητής με καταγωγή από το Άργος, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 175ους (80 π.Χ.) ολυμπιακούς αγώνες της αρχαιότητας. Η νίκη του είναι αμφισβητούμενη, καθώς ο Ρωμαίος ύπατος Σύλλας είχε μεταφέρει τους υπόλοιπους αγώνες στην Ρώμη, μετά την λεηλασία των υποδομών στην Ολυμπία και την Επίδαυρο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (1ος αιώνας π.Χ.)
Σωσιγένης ο Ασιανός

Ο **Σωσιγένης ο Ασιανός** (1ος αιώνας π.Χ.) ήταν αρχαίος Έλληνας αθλητής του οποίου ο προσδιορισμός καταγωγής του ως *Ασιανός* υποδηλώνει πως ήταν Έλληνας κάποιας περιοχής στην Ασία χωρίς να αποσαφηνίζεται η πόλη. Στέφθηκε ολυμπιονίκης στο αγώνισμα δρόμου του σταδίου παίδων κατά τους 177ους (72 π.Χ.) ολυμπιακούς αγώνες της αρχαιότητας. Μια εκτίμηση για την πραγματική καταγωγή του προσδιορίζει ως καταγωγή του την περιοχή στο όρος Τμώλο στην Λυδία.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (1ος αιώνας π.Χ.)
Πάταικος ο Δυμαίος

Ο **Πάταικος ο Δυμαίος** (6ος/5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Δύμη της Αχαΐας, ο οποίος στέφθηκε νικητής στο ιππικό αγώνισμα της κάλπης κατά τους 71ους ολυμπιακούς αγώνες της αρχαιότητας (496 π.Χ.). Αποτελεί τον μοναδικό γνωστό νικητή στο αγώνισμα της κάλπης.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αχαιοί ολυμπιονίκες
Κατηγορία:Αρχαίοι ολυμπιονίκες της κάλπης
Κατηγορία:Αρχαίοι ολυμπιονίκες (5ος αιώνας π.Χ.)
Καλλιάδης (ολυμπιονίκης)

΄
Ο **Καλλιάδης** (4ος αιώνας π.Χ.) υπήρξε ολυμπιονίκης σε άγνωστο ιππικό αγώνισμα κατά τους 110ους (340 π.Χ.) ολυμπιακούς αγώνες της αρχαιότητας, ενώ και η πόλη καταγωγής του είναι άγνωστη. Αναφέρεται επίσης ως νικητής στα Πύθια και τα Ίσθμια.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Αρχαίοι ολυμπιονίκες (4ος αιώνας π.Χ.)
Ιπποκράτης ο Θεσσαλός

Ο **Ιπποκράτης ο Θεσσαλός** (3ος αιώνας π.Χ.) ήταν αρχαίος Έλληνας ολυμπιονίκης από τη Θεσσαλία, ο οποίος στέφθηκε νικητής στο ιππικό αγώνισμα του κέλη πώλων στους 131ους (256 π.Χ.) ολυμπιακούς αγώνες της αρχαιότητας. Ο Ευσέβιος της Καισαρείας τον αναφέρει ως τον πρώτο ολυμπιονίκη του αγωνίσματος αυτού, σε αντίθεση με τον Παυσανία ο οποίος ονομάζει τον *Τληπόλεμο*.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θεσσαλοί ολυμπιονίκες
Κατηγορία:Αρχαίοι ολυμπιονίκες του κέλη
Κατηγορία:Αρχαίοι ολυμπιονίκες (3ος αιώνας π.Χ.)
Αγησίδαμος ο Μεσσήνιος

Ο **Αγησίδαμος ο Μεσσήνιος** (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μεσσηνία, ο οποίος στέφθηκε νικητής στο άθλημα του παγκράτιου στους 140ους ολυμπιακούς αγώνες της αρχαιότητας (220 π.Χ.).

## Παραπομπές


Αγησιδαμος ο Μεσση
Αγησιδαμος
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (3ος αιώνας π.Χ.)
Αντιγένης ο Ηλείος

Ο **Αντιγένης ο Ηλείος** (γιος του Ιάσονα, 2ος/1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε στο ιππικό αγώνισμα της συνωρίδος πώλων  κατά τους 171ους (96 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της συνωρίδας
Κατηγορία:Αρχαίοι ολυμπιονίκες (1ος αιώνας π.Χ.)
Κασία Μνασιθέα

Η **Κασία Μνασιθέα** (κόρη του Βετληνού Λαίτου, 2ος αιώνας μ.Χ.) υπήρξε ολυμπιονίκης με καταγωγή από την Ηλεία στο ιππικό αγώνισμα του τέθριππου πώλων στους 233ους (153 μ.Χ.) ολυμπιακούς αγώνες της αρχαιότητας. Οι γυναίκες δεν μπορούσαν να διαγωνιστούν στους ολυμπιακούς αγώνες, με εξαίρεση τα ιππικά αγωνίσματα όπου ολυμπιονίκης γίνονταν ο ιδιοκτήτης των αλόγων και όχι ο αναβάτης.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του τέθριππου πώλων
Κατηγορία:Γυναίκες στους αρχαίους ολυμπιακούς αγώνες
Κατηγορία:Αρχαίοι ολυμπιονίκες (2ος αιώνας)
Κάρλο Γκοντζάγκα

O **Κάρολος**, ιταλ. *Carlo*, (απεβ. 1456) από τον Οίκο των Γκοντζάγκα, ήταν κοντοτιέρος και έγινε κυβερνήτης του Μιλάνου. Ο Φραγκίσκος Α΄ Σφόρτσα τον έκανε κύριο της Σαμπιονέτα.

## Βιογραφία
Ήταν ο δευτερότοκος γιος του Ιωάννη Φραγκίσκου μαρκησίου της Μάντοβα και της Πάολα Μαλατέστα, κόρης του Μαλατέστα Δ΄ κυρίου του Πέζαρο. Μεγαλύτερος αδελφός του ήταν ο Λουδοβίκος Γ΄.

Το 1444 απεβίωσε ο πατέρας του και τον διαδέχθηκε ο Λουδοβίκος Γ΄, ο οποίος αφαίρεσε όλες τις αρμοδιότητες του αδελφού του. Τότε ο Κάρολος στράφηκε εναντίον του. Μετέβη στη Βενετία και πολέμησε εναντίον της Δημοκρατίας του Μιλάνου, αλλά αυτομόλησε το 1447 στον Φραγκίσκο Α΄ Σφόρτσα. Ορίστηκε διοικητής (capitano) από τον λαό το ίδιο έτος. Συμβούλευε τους αρχηγούς των Γουέλφων και έγινε τόσο ισχυρός ηγέτης όσο ένας δικτάτορας. Απέκτησε ένα πολυτελές σπίτι και άρχισε να αντικαθιστά τους άνδρες της κυβέρνησης με άτομα της εμπιστοσύνης του. Οι Γιβελλίνοι συνωμότησαν εναντίον του, αλλά κατέστειλε την εξέγερσή τους και πολλοί Γιβελλίνοι σφαγιάστηκαν από τους δικούς του Γουέλφους.

Έκανε προσπάθειες ειρήνευσης με τη Βενετία και με τον Φραγκίσκο Α΄, στον οποίο πρόσφερε την πόλη Κρέμα. Τελικά ανατράπηκε, φυλακίστηκε αλλά συγχωρέθηκε μαζί με πολλούς άλλους Γουέλφους. Έγινε αρχηγός προσωρινής κυβέρνησης, ως τη στέψη του Φραγκίσκου Α΄. Όταν έμαθε ότι ο Σφόρτσα συμμάχησε με τον Λουδοβίκο Γ΄, εξοργίστηκε και το 1450 συμμάχησε με τον Γουλιέλμο Η΄ Παλαιολόγο μετέπειτα μαρκήσιο του Μομφερράτου. Κατέλαβε την Αλεξάνδρεια και την Τορτόνα. Τελικά δεν πέτυχε και φυλακίστηκε πάλι. Αφέθηκε ελεύθερος όταν παρέδωσε τις πόλεις που είχε καταλάβει. Παρ' όλα αυτά ο Φραγκίσκος Α΄ τον μίσθωσε να πολεμήσει τη Βενετία, της οποίας το στρατό διοικούσε ο Λουδοβίκος Γ΄. Στον πόλεμο ο Κάρολος ηττήθηκε από τον αδελφό του το 1453 στο Γκόιτο· πάντως με τη συνθήκη του Λόντι το επόμενο έτος ο Λουδοβίκος Γ΄ αναγκάστηκε να επιστρέψει ό,τι είχε κατάσχει από τον Κάρολο.

Αργότερα ο Φραγκίσκος Α΄ τον έκανε κύριο της Σαμπιονέτα. Απεβίωσε το 1456. Επειδή ο μόνος γιος του είχε προαποβιώσει, οι κτήσεις του πέρασαν στον αδελφό του Λουδοβίκο Γ΄.

## Οικογένεια
Νυμφεύτηκε πρώτα τη Λουκία των Έστε, κόρη του Νικολό Γ΄ μαρκησίου της Φερράρα, που απεβίωσε το 1437 άτεκνη.

Για δεύτερη φορά νυμφεύτηκε τη Ρινγκάρντα Μανφρέντι και απέκτησε ένα γιο και τρεις κόρες.

## Πρόγονοι

## Υποσημειώσεις


## Πηγές
* *A History of Milan under the Sforza.* Cecilia M. Ady, Edward Armstrong; Methuen & Co., 1907. http://www.questia.com/PM.qst?a=o&d=4776025
*  *Note biografiche di Capitani di Guerra e di Condottieri di Ventura operanti in Italia nel 1330–1550*: Ludovico Gonzaga
* 
*  *[http://www.storiadimilano.it/cron/dal1426al1450.htm Storia di Milano]*

Κατηγορία:Οίκος των Γκοντζάγκα
Ιωάννης Φραγκίσκος Γκοντζάγκα της Σαμπιονέτα

O **Ιωάννης-Φραγκίσκος**, ιταλ. *Gianfrancesco*, (1446 - 8 Αυγούστου 1496) από τον Οίκο των Γκοντζάγκα, ήταν ο πρώτος κόμης της Σαμπιονέτα (1479-1496).

## Βιογραφία
Γεννήθηκε στη Μάντοβα και ήταν ο τρίτος γιος του Λουδοβίκου Γ΄ μαρκησίου της Μάντοβα και της Βαρβάρας των Χοεντσόλερν, κόρης του Ιωάννη μαργράβου του Βρανδεμβούργου-Κούλμπαχ.

Το 1478 απεβίωσε ο πατέρας του, ο οποίος κληροδότησε στους γιους του Φραγκίσκο και Ιωάννη-Φραγκίσκο τις περιοχές μεταξύ των ποταμών Πάδου και Όλιο. Πέντε χρόνια μετά απεβίωσε και ο Φραγκίσκος, έτσι ο Ιωάννης-Φραγκίσκος απέμεινε μόνος κύριος των περιοχών. Σε αυτές πρόσθεσε και την κομητεία του Ροντίγκο.

Διάλεξε το Γκατσουόλο για διαμονή δική του και της Αυλής του. Η πόλη ήταν περιτειχισμένη και το 1565 έγινε έδρα μαρκιωνίας. Απεβίωσε στο Μποτσόλο το 1496 και οι εκτάσεις του περιήλθαν στους γιους του, πρώτα στον Πύρρο και έπειτα στον Λουδοβίκο.

## Οικογένεια
Νυμφεύτηκε την Αντωνία ντελ Μπάλτσο, κόρη του Πιέτρο δούκα της Άντρια και είχε τέκνα:
* Πύρρος 1490-1529, κόμης της Σαμπιονέτα.
* Λουδοβίκος 1481-1540, κόμης της Σαμπιονέτα.
* Φεντερίκο 1484-1527, απεβίωσε 33 ετών.
* Τζανφραντσέσκο, απεβίωσε νέος.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος των Γκοντζάγκα
Μπιογιούκ-Οριγιάτ

Το **Μπιογιούκ-Οριγιάτ** (επίσης, **Μπεγιούκ-Ορ'γιάτ**, **Μπολ'σόι Οριάτ**, και **Οριγιάτ**, αζερικά: Bëyuk-Oriyat) είναι ένα χωριό της επαρχίας Νεφτσαλά του Αζερμπαϊτζάν. Βρίσκεται στο νοτιοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Νεφτσαλά
Γκισλάγκ (Χοτζαλί)

Το **Γκισλάγκ** (αζερικά: *Qışlaq*) ή **Τσαγκασάτ** (αρμενικά: Ծաղկաշատ) και επίσης γνωστό ως, **Γκσλάγκ**, **Κεσίς Καντ**, **Κισλαγκκέντ**, **Κισλάχ-κεντ**, και **Κυσλάκ** είναι ένα χωριό της επαρχίας Χοτζάλι του Αζερμπαϊτζάν. Μέχρι το 2023 ήταν χωριό στην επαρχία Ασκεράν. Βρίσκεται στο νοτιοδυτικό μέρος της χώρας. 

## Παραπομπές

* 

## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Χοτζαλί
Ειδικό ερασιτεχνικό πρωτάθλημα ποδοσφαίρου 2001

Το **Πρωτάθλημα Πρωταθλητριών Ε.Π.Σ. 2001** διεξήχθη για τρίτη συνεχόμενη χρονιά για την άνοδο των πρωταθλητριών των Ε.Π.Σ. της περιόδου 2000-01 στη Δ΄ Εθνική. Ήταν και το τελευταίο αυτής της «σειράς» ειδικών πρωταθλημάτων καθώς από την επόμενη περίοδο και για μια δεκαετία περίπου (μέχρι το 2012) σταμάτησε η διεξαγωγή του.

## Τρόπος Διεξαγωγής
Συμμετείχαν συνολικά 54 σύλλογοι από τις 51, τότε, ενώσεις καθώς οι τρεις αρχαιότερες ΕΠΣ (Αθηνών, Πειραιά, Μακεδονίας) είχαν από δυο εκπροσώπους. Οι σύλλογοι χωρίστηκαν σε 18 ομίλους των τριών, για την ακρίβεια σε 6 περιφέρειες με 3 ομίλους στην κάθε μια, με γεωγραφικά κριτήρια. Οι αγώνες ήταν διπλοί και διεξήχθησαν το διάστημα από 13 Μαΐου ως 10 Ιουνίου 2001. Την άνοδο θα κέρδιζαν οι πρώτοι κάθε ομίλου. Σε δυο από τους ομίλους χρειάστηκε επιπλέον αγώνας μπαράζ για την ανάδειξη της ομάδας που θα έπαιρνε την 1η θέση και την άνοδο. Τα επιπλέον μπαράζ έγιναν στις 17 Ιουνίου 2001, όταν και ολοκληρώθηκε συνολικά η διαδικασία.

## Νικήτριες των Ομίλων
Οι 18 νικήτριες των ομίλων τους ήταν οι εξής:
* 1η Περιφέρεια
** Ορφέας Σουρωτής (ΕΠΣ Μακεδονίας)
** Π.Ο. Νέας Καλλικράτειας (ΕΠΣ Χαλκιδικής)
** Ορφέας Ελευθερούπολης (ΕΠΣ Καβάλας)
* 2η Περιφέρεια
** Ηρακλής Χάλκης (ΕΠΣ Λάρισας)
** Γ.Α.Σ. Σβορώνου (ΕΠΣ Πιερίας)
** Α.Ε. Αλεξάνδρειας (ΕΠΣ Ημαθίας)
* 3η Περιφέρεια
** ΟΦ Ηρακλείου (ΕΠΣ Αθηνών)
** Α.Ο. Στυλίς (ΕΠΣ Φθιώτιδας)
** Ηλυσιακός (ΕΠΣ Αθηνών)
* 4η Περιφέρεια
** Αετός Πετσαλίου (ΕΠΣ Ηπείρου)
** Α.Ο.Π. Στράτος (ΕΠΣ Ζακύνθου)
** Α.Ε. Μεσολογγίου (ΕΠΣ Αιτωλοακαρνανίας)
* 5η Περιφέρεια
** Α.Ο. Μάνης Πειραιά (ΕΠΣ Πειραιά) 
** Ο.Φ. Ερμής Κορυδαλλού (ΕΠΣ Πειραιά)
** Α.Π.Σ. Θύελλα Πατρών (ΕΠΣ Πατρών)
* 6η Περιφέρεια
** Α.Σ. Ρόδος (ΕΠΣ Δωδεκανήσου)
** Κισσαμικός (ΕΠΣ Χανίων)
** Αιολικός Μυτιλήνης (ΕΠΣ Λέσβου)
### Άνοδος 19ης ομάδας
Οι επιπλέον αγώνες μπαράζ μεταξύ ομάδων που ισοβάθμησαν στην πρώτη θέση του ομίλου τους έγιναν σε ουδέτερες έδρες στις 17 Ιουνίου , όπου επικράτησαν ο «ΑΟΠ Στράτος» επί της «ΑΕ Φαιάκων» (2ος όμιλο της 4ης Περιφέρειας) και ο «ΑΟ Μάνης Πειραιά» επί του «Μεσσηνιακού» στη διαδικασία των πέναλτι (1ος όμιλος της 5ης Περιφέρειας). Η ομάδα του Μεσσηνιακού κατέθεσε ένσταση για αντικανονικό ορισμό διαιτητή την οποία και κέρδισε. Έτσι τον Ιούλιο, αρχικά η ΕΠΟ αποφάσισε επανάληψη του αγώνα και τελικά στις 19 Ιουλίου, την άνοδο και των δυο ομάδων στη Δ΄ Εθνική, απόφαση που έφερε αντιδράσεις τόσο από τον τύπο όσο και από άλλες δευτεραθλήτριες των ομίλων.

## Βαθμολογίες και Αποτελέσματα
### 1η Περιφέρεια
**1ος Όμιλος**

**2ος Όμιλος**

**3ος Όμιλος**

### 2η Περιφέρεια
**1ος Όμιλος**

**2ος Όμιλος**

**3ος Όμιλος**

### 3η Περιφέρεια
**1ος Όμιλος**

**2ος Όμιλος**

**3ος Όμιλος**

### 4η Περιφέρεια
**1ος Όμιλος**

**2ος Όμιλος**

**3ος Όμιλος**

### 5η Περιφέρεια
**1ος Όμιλος**

**2ος Όμιλος**

**3ος Όμιλος**

### 6η Περιφέρεια
**1ος Όμιλος**

**2ος Όμιλος**

**3ος Όμιλος**

## Πηγές

* Εφημερίδες «Αθλητική Ηχώ» , «Ημερήσιος Κήρυκας» Λάρισας , «Πατρίς» Ηρακλείου, Μαΐου-Ιουνίου 2001

2001
Κατηγορία:Εγχώρια ποδοσφαιρικά πρωταθλήματα 2001
Σιγισμούνδος Γκοντζάγκα, καρδινάλιος

O **Σιγισμούνδος** (ιταλ. *Sigismondo*, 1469 – 3 Οκτωβρίου 1525) από τον Οίκο των Γκοντζάγκα, ήταν καρδινάλιος.

## Βιογραφία
Ήταν ο δεύτερος γιος του Φρειδερίκου Α΄ μαρκήσιου της Μάντοβα και της Μαργαρίτας των Βίττελσμπαχ, κόρης του Αλβέρτου Γ΄ δούκα της Βαυαρίας.

Τον πατέρα του τον διαδέχθηκε ο μεγαλύτερος αδελφός του Φρειδερίκος Α΄ ως μαρκήσιος της Μάντοβα. Είχε ακόμη έναν αδελφό, τον Ιωάννη κύριο του Βεσκοβάτο και τρεις αδελφές.

Ήταν μικρανιψιός του καρδινάλιου Φραγκίσκου Γκοντζάγκα και του αδελφού του Λουδοβίκου, επισκόπου της Μάντοβα.

Ο ανιψιός του Έρκολε Γκοντζάγκα έγινε επίσης καρδινάλιος. Ο ίδιος απεβίωσε το 1525 στη Μάντοβα.

## Πρόγονοι

Σιγισμουνδος
Κατηγορία:Ιταλοί καρδινάλιοι